Muhammad Rabi'u Musa Kwankwaso (An haifi Rabiu Kwankwaso a ranar Lahadi( 21), ga watan Oktoba na shekarar alif dari tara da hamshin da shida (1956), a kauyen Kwankwaso da ke a kasar karamar hukumar Madobi ta jahar Kano ta Najeriya,Rabiu Musa ya halarci makarantar firamare a garin Kwankwaso, inda daga nan ya samu ci gaba izuwa makarantar kwana ta Gwarzo duka dai a neman ilimin firamare. Sannan sai makarantar kere-kere da ke a garin Wudil da kuma kwalejin fasaha ta Kano bayan daga nan ya karasa makarantar foliteknik da ke a garin jahar Kaduna inda ya samu yin difloma ta kasa da kuma babbar difloma ta kasa. Ya samu yin makarantar gaba a garin London da ke kasar Ingila a kwalejin Middlesex a shekara ta alif dari tara da tamanin da biyu zuwa da uku (1982zuwa1983), Kwankwaso ya ci gaba da karatunsa a jami’ar fasaha da ke Loughborough duka dai a kasar Ingila a shekarar alif dari tara da tamanin da uku zuwa da biyar (1983zuwa1985) inda ya samu lambar babban digiri mai suna Masters a turance a fannin fasahar ruwa.